Lewis Hamilton
Seras Luisas Hamiltonas (angl. Lewis Hamilton; pilnas vardas Sir Lewis Carl Davidson Hamilton; g. 1985 m. sausio 7 d. Stevanadže) – Jungtinės Karalystės Formulės 1 pilotas, 7 kartus Formulės 1 čempionas. Nuo 2013 m. atstovauja Mercedes Grand Prix komandai. 2008 m. tapo čempionu atstovaudamas McLaren ekipai. Jis yra pirmasis juodaodis lenktynininkas F1. Laikomas vienu geriausiu lenktynininku F1 istorijoje, L. Hamiltonas yra aktyvus lygių teisių bei galimybių atstovas. Sportininkas daug dėmesio skiria savo altruistiškiems veiksmams už trasos, domisi mada bei turi savo nealkoholinės tekilos kompaniją. Prieš tapdamas F1 lenktynininku, Hamiltonas laimėjo įvairius kartingų čempionatus, 2005 m. tapo Formulės 3 Euro Series, o 2006 m. – GP2 nugalėtoju. Nugalėjęs čempionate 2020 metais čempionų titulais (7) jis susilygino su Michaeliu Šumacheriu. 2020 m. gruodžio 20 d. BBC išrinko lenktynininką 2020 metų sporto asmenybe. 2021 m. turėjęs įtemptą kovą viso sezono metu, paskutiniame Abu Dabio GP rate buvo aplenktas Maxo Verstappeno, kuris nutraukė ilgai trukusį L. Hamiltono dominavimą sporte. 2022 m. „Mercedes“ komandai susidūrus su naujų reguliavimų sunkumais, L. Hamiltonas pirmą kartą savo karjeroje nelaimėjo nei vienų lenktynių sezone. 2023 m. pratęsė nesėkmingą „Mercedes“ laikotarpį ir varžybų laimėti vėl nepavyko, nepaisant to L. Hamiltonas sugebėjo iškovoti 3 vietą galutinėje čempionato įskaitoje. 2024 metų pradžioje paskelbta, jog nuo 2025 m., po 11 kartu praleistų sezonų, L. Hamiltonas paliks „Mercedes“ komandą ir atstovaus „Ferrari“ ekipai.